Горбангулы Бәрдемөхәммәдов

**Горбангулы Бәрдемөхәммәдов**, Горбангулы Мәликгулы улы Бәрдемөхәммәдов,  (*[[1957 ел]]ның [[29 июнь|29 июне]], [[Төрекмәнстан ССР]], Ашхабад өлкәсе*) — Төрекмәнстан сәясәтчесе һәм дәүләт эшлеклесе/ 2023 елның 21 гыйнварыннан Төрекмәнстан Халык Мәсләхәте Рәисе, 2021―2023 елларда Төрекмәнстан Халык Геңеше Халык Мәсләхәте Рәисе, 2007―2022 елларда Төрекмәнстан президенты. Икътисад фәннәре докторы (*[[2010 ел|2010]]*), медицина фәннәре докторы (*[[2007 ел|2007]]*), Төрекмәнстан ФА академигы (*[[2009 ел|2009]]*), Төрекмәнстан Кораллы көчләре генералы (*[[2007 ел|2007]]*). Төрекмәнстан Каһарманы (*[[2011 ел|2011]]*). Рәсми булмаган «Милләт лидеры», «Аркадаг» (*Яклаучы*) титуллары бар.

## Тәрҗемәи хәле

1957 елның 29 июнендә Төрекмәнстан ССР Ашхабад өлкәсендә авыл мәктәбе укытучысы гаиләсендә туган. 1979 елда Төрекмәнстан дәүләт медицина институтының стоматология факультетын, соңрак әлеге уку йортында (*вариант*: Мәскәүдә)  аспирантура тәмамлаган. Медицина фәннәре докторы (2007), профессор. Алман һәм рус телләрен камил белә.

## Хезмәт юлы
* 1980 елдан Төрекмәнстан ССР Ашхабад өлкәсе авыл амбулаторияләрендә табиб-стоматолог булып эшли башлый.
* 1990-1995 елларда Төрекмәнстан дәүләт медицина институтында: ассистент, доцент, стоматология факультеты деканы.
* 1995-1997 елларда Төрекмәнстан сәламәтлек саклау һәм медицина сәнәгате министрлыгының стоматология үзәге директоры.
* 1997-2001 елларда Төрекмәнстан сәламәтлек саклау һәм медицина сәнәгате министры.
* 2001-2007 елларда Төрекмәнстан министрлар кабинеты рәисенең (рәис — С. Ниязов) урынбасары.
* 2006 елның 21 декабреннән 2007 елның 14 февраленә кадәр — Төрекмәнстан  президенты в.б.
* 2007―2022 елларда ― Төрекмәнстан президенты.
* 2021 елның 14 апреленнән Төрекмәнстан парламентының Халык Мәсләхәте Рәисе.

## Төрекмәнстан президенты сайлаулары

* 2007 елның 11 февралендә узган чираттан тыш Төрекмәнстан президентын сайлауларда, сайлаучыларның 89.2% тавышын җыеп, Төрекмәнстанның икенче президенты итеп сайлана.
* 2012 елның 12 февралендә узган Төрекмәнстан президентын сайлауларда, сайлаучыларның 97,14% тавышын җыеп, 7 көндәшен җиңеп, яңа  Төрекмәнстан президенты итеп сайлана.
* 2017 елның 12 февралендә узган Төрекмәнстан президентын сайлауларда, беренче нәтиҗәләр буенча, сайлаучыларның 97,69% тавышын җыеп, 8 көндәшеннән алда бара.

## Бүләкләре, мактаулы исемнәре
* 2017 —  Дуслык ордены (*[[Татарстан]]*).
* 2022 — IV дәрәҗә Ватан алдындагы хезмәтләр өчен ордены (Россия) ― *РФ белән Төрекмәнстан арасында стратегик партнерлыкны ныгытуга зур өлеш кертүе өчен*
## Гаиләсе
Хатыны Огөлгерек Ата кызы Бәрдемөхәммәдова
* *улы* Сәрдар (1981),  кызлары Гөлҗаһан, Гөлшан
## Факт
2019 елның 20 июлендә төрекмән оппозициясе чыганаклары Г. М. Бәрдемөхәммәдовның вафат булуын хәбәр итте. Әмма бу мәгълүмат рәсми рәвештә расланмый һәм кире кагылмый.

## Искәрмәләр

## Сылтамалар

* Биографиясе

## Шулай ук карагыз

Төркем:Дәүләт башлыклары
Төркем:Төрекмәнстан президентлары
Төркем:XXI гасыр сәясәтчеләре
Төркем:Төрекмәнстан дәүләт медицина институтын тәмамлаучылар
Төркем:Медицина фәннәре докторлары
Төркем:Икътисад фәннәре докторлары
Төркем:Төрекмәнстан Каһарманнары
Төркем:4 дәрәҗә "Ватан алдында казанышлары өчен" ордены кавалерлары